GiliGold/VAD_KnessetCorpus huggingface dataset:
ניצן בן נתן:
 אני תמיד אומר יש לי יום אחד שמח בשנה שהוא ה-31 בדצמבר שכולם מתקשרים להגיד לי תודה, ואז ב-2 בינואר כולם מקבלים את המכתבים של ה"לא", ומה-3 בינואר אני שבוע עסוק בלהסביר למה לא
ניצן בן נתן:
 זה מה שאתה עושה בתקציב הזה
ניצן בן נתן:
 אתה נענה למספר מאוד מסוים של בקשות
ניצן בן נתן:
 אתה לא נענה לכל הבקשות
ניצן בן נתן:
     אין לי חלילה טענות למשרד האוצר או כל דבר כזה
ניצן בן נתן:
 יואב ואני ביחסים מצוינים והוא מכיר את עמדתי ודעתי
ניצן בן נתן:
 הוא יודע שבמסגרות התקציב שיש למשרד הוא עושה את הכי טוב שהוא יודע
ניצן בן נתן:
 זאת צריכה להיות ראייה קצת שונה, לא של יואב או ניצן
ניצן בן נתן:
 זה צריך להיות משהו שהוא מגיע מהממשלה ומהכנסת לגבי תקציב הספורט בכלל ולתקציב המתקנים בפרט
ניצן בן נתן:
     דבר שני, שהיה חשוב לי להתייחס אליו
ניצן בן נתן:
 זה הנושא של הפיקוח והבקרה שעלה פה גם מהחברים וגם שעלה פה במסגרת הדיון
ניצן בן נתן:
 אנחנו מאוד מתקשים להיכנס לנושא פיקוח ובקרה על שימוש במתקנים, מכיוון שהרשויות המקומיות הם אלה שמפעילות את המתקן
ניצן בן נתן:
 אנחנו צריכים מאוד להיזהר מלהכתיב להם באיזה שעה הם יפעילו איזה פעילות כדי שהמתקן בסופו של דבר יקיים את עצמו עם איזושהי רווחיות כזאת או אחרת, כדי שהוא יוכל להחזיק את עצמו
ניצן בן נתן:
 אנחנו הרי לא משלמים על תחזוקת המתקנים
ניצן בן נתן:
 אני כן יכול להגיד שאנחנו בקרה על ביצוע המתקנים מבצעים
ניצן בן נתן:
 וגם את הבקרה על השימושים, אנחנו מנסים למצוא איזושהי דרך הביניים לבנות איזה תוכנית בקרה שתשרת בסופו של דבר את המתקן לטובת האזרחים
ניצן בן נתן:
 גם ברמה התחרותית, הישגית וקהילתית
ניצן בן נתן:
     עוד משפט לגברת שהתייחסה למתקנים בחברה החרדית, כעמית מעוז אני אגיד שמאוד חשוב לי לתת מענה לכל הגוונים ולכל המגזרים באוכלוסייה
ניצן בן נתן:
 אני מעריך בזהירות השר אמנם לא התייחס לזה שאנחנו כן נתייחס באופן ספציפי לחברה החרדית כי יש לו מרכיבים אחרים כמו שהתייחסנו לחברה הערבית בתוכנית הקודמת
ניצן בן נתן:
     יש הרבה מה לעשות, אתה יודע, הפשלתי שרוולים היום בבוקר ואני מפשיל אותם בכל בוקר
ניצן בן נתן:
 כולם פה מסביב לשולחן, מי שאני מכיר הם שותפים וחברים, לא לקחתי שום דבר אישית, סימון אל תדאג
ניצן בן נתן:
 יש הרבה מאוד מה לעשות, כמו שהשר אמר, ואנחנו באמת-באמת עושים כמיטב יכולתנו כדי לסגור את הפערים
ניצן בן נתן:
 זה מורכב הרבה יותר מדיון של שעה וחצי, בלי לפגוע באף אחד
ניצן בן נתן:
 תודה רבה
מיקי לוי:
אני מעריך שמן הסתם אתה גם תהיה בשולחן העגול
ניצן בן נתן:
אולי ארכז את זה, מישהו יצטרך
סימון דוידסון:
אני רוצה רק לשאול את ניצן בבקשה שתי שאלות
סימון דוידסון:
 אחת, לגבי הבקרה אני לא מקבל את זה, למה אני לא מקבל את זה? כי אם המדינה נותנת כסף
סימון דוידסון:
 הרי כשבונים בריכה, לדוגמא, דיברנו על בריכות אם אין לך אגודת שחיה פעילה, לא יקבלו הרשאה
סימון דוידסון:
 עכשיו בונים את הבריכה, ואז האגודה מוצאת את עצמה מחוץ לבריכה
סימון דוידסון:
 למה? כי נותנים לקייטנות ונותנים לכל מה שמסביב ודווקא לספורטאים לא נותנים
סימון דוידסון:
 ואז פה קיימת הבעיה הכי גדולה, כי המדינה בונה את המתקן בשביל ספורטאים
סימון דוידסון:
 גם בשביל מסביב, אבל בעיקר בשביל ספורטאים
סימון דוידסון:
 אז בקרה חייבת להיות חייב להיות איזה שעות על הרשויות
מיקי לוי:
הנה איזה יופי שאת הנושא הזה אין בכוחה של הוועדה לפתור כרגע אני מודה
מיקי לוי:
 אבל ברגע שתשבו כולם מסביב לשולחן עגול, תוכלו לפתוח ולחשוב מחוץ לקופסה איך עושים יותר מהלימונדה
מיקי לוי:
 אני אין לי תשובות למה שהעלית ובטח הוא יגיד רגע, עכשיו זה לא אני, זה הם
מיקי לוי:
 אני שם
ניצן בן נתן:
אני לא יכול לתת לו תשובה ב-10 שניות, אנחנו כן מתכוונים להתייחס לשימושים בתוכנית הבקרה שלנו היא ממתינה לאישור משפטי-חשבי כדי לראות מה מותר לנו ומה אסור לנו
ניצן בן נתן:
 ואני מבטיח לך שאני אציג לך את התוכנית אל תהיה מוטרד
סימון דוידסון:
אז אני מבקש קודם כל להיות חלק מהוועדה הזאת, כיושב ראש ועדת הספורט בכנסת, להגיע לשולחן העגול הזה; כי אתה יודע שאני מלא צלקות מהספורט הישראלי, והרעיון שאתה ציינת פה הוא מבריק
מיקי לוי:
אני רק עובד אצלכם
מיקי לוי:
 תודה רבה, ניצן
מיקי לוי:
 תכף נגיע למשרד האוצר אבל לפני כן אלון מרחב, בבקשה, שתי דקות
אלון מרחב:
תודה רבה אדוני יושב הראש
אלון מרחב:
 אני אלון מרחב מפרדס חנה-כרכור
אלון מרחב:
 אני הייתי חבר בהנהגות ההורים השונות לאורך שנים אני מבקש לדבר קצת על המשמעות של מתקני הספורט בעיר בתוך בתי הספר
אלון מרחב:
 כי מבתי הספר אם אין חינוך ותרבות לספורט בתוך בתי הספר, אם אין מתקנים מתאימים, אז התלמידים רואים בכל העניין של הספורט פשוט מטלה מיותרת
אלון מרחב:
     הנקודה הראשונה שעלתה בדוח, ואני מציין אותה כי היא לא מורכבת יחסית זה הנושא של הקירוי
אלון מרחב:
 קירוי של מגרשים פתוחים, וקירוי של מגרשים פתוחים יחסית זה לא קירוי קל, ואתה יכול אוטומטית בצורה מאוד פשוטה להעלות כמובן פי שלוש את שיעור השימושים במגרשים, כי אחרת הם פשוט עומדים ללא שימוש
אלון מרחב:
     בנוסף, ניתן להתקין מתקני כוח מוצלים בבתי הספר, בעצם לפזר מתקני כוח
אלון מרחב:
 זה נותן למורים לספורט עוד כלים להחדיר ספורט ותרבות של ספורט לתלמידים
אלון מרחב:
 ואתה מרוויח פעמיים, כי גם למורים לספורט יש מה לעשות, וגם לתלמידים שיתר התלמידים הם יכולים
אלון מרחב:
 מי שנכנס לאולם הספורט יכול באמת לעשות באולם הספורט תועלת
אלון מרחב:
     אצלנו יש, אולם, ספורט אחד שמשרת בתיכון, דובר על התיכון הגדול ביישוב תיכון ממלכתי, אולם ספורט אחד שמשרת כ-2,000 תלמידים
אלון מרחב:
 משני תיכונים צמודים, שני תיכונים צמודים, כ-2,000 תלמידים על אולם ספורט אחד אז מה שקורה, זה שחמש כיתות משתמשות באותו אולם ספורט באותו זמן, אז ברור שהתלמידים בפועל לא מפיקים כלום וכולם סימנו וי על זה שהתלמידים עשו שיעור ספורט
אלון מרחב:
 אבל חמש כיתות בתוך האולם אין לזה שום משמעות מבחינת מה שרוצים להשיג
אלון מרחב:
     נקודה נוספת שעלתה גם היא בדוח וחשוב לציין אותה זה הנושא של התחזוקה
אלון מרחב:
 זה נכון שיש אולם, אבל אם הגג של האולם מטפטף בחורף, אם לאולם נכנסות יונים, אולם שהמזגנים בו לא עובדים, זה המצב אצלנו ביישוב פה אין מזגנים, פה מטפטף פה היונים וזה מצב התחזוקה, אם אין קולר לאורך חודשיים
אלון מרחב:
 אז האולם לא באמת משמש לספורט ולא משיג את המטרות שלו, למרות שיש אולם וסימנו וי שיש אולם, הוא לא משמש לא את הקהילה ולא את התלמידים
אלון מרחב:
      אני יודע שהתחזוקה זה כמובן התפקיד של הרשות המקומית, אבל היות המשרד אמון על ההשקעה של המשאבים חשוב שהוא יידע גם לפקח על הנתונים האלה
אלון מרחב:
 הייתי אולי מציע איזשהו מודל של בקרה עצמית, שכל רשות מקומית תמסור לך דוחות לפי הפרמטרים שאתה תקבע, אבל אתה תקבל מהם דוחות מה המצב
ניצן בן נתן:
אל תיפגע, אבל מי יבדוק את כל הדוחות האלה? יש 8,900 מתקני ספורט במדינת ישראל
ניצן בן נתן:
 הרעיון מעולה, השאלה מי יבדוק את הדוחות
מיקי לוי:
אם אני רואה שהאולם לא טוב לנכדים שלי, אני הולך לראש המועצה
אלון מרחב:
אני אענה בצורה מאוד מאוד פשוטה
אלון מרחב:
 ברשותך אני רק אתייחס היום דוחות היום, הכל אלקטרוני
אלון מרחב:
 אנשים מכניסים את המדדים שאתה ביקשת, ותוך רגע יש לך מול העיניים תמונה מאוד מאוד ברורה
אלון מרחב:
 דוחות BI מסודרים, של כל מה שקורה בכל היישובים בכל הארץ, כמה ימים האולם הזה היה פתוח, כמה ימים הגג מטפטף, ואתה לא צריך לבדוק שום דבר
אלון מרחב:
 הכל יהבהב לך באדום צהוב
מיקי לוי:
אלון, אני מאוד מקווה שהשולחן הזה יקרום עור וגידים
מיקי לוי:
 זה המקום שם לדון בו, יש שם רשויות מקומיות, יש שם אחריות של ראש הרשות
אלון מרחב:
בגלל זה צריך להעביר את האחריות לתחזוקה וגם לדיווח, שהם ידווחו אליך, רשות מקומית צריכה לדווח אליך את הנתונים
ניצן בן נתן:
אל תיפגע
ניצן בן נתן:
 אני מנהל 1,300 הרשאות תקציביות באחד וחצי מיליארד שקל עם שישה אנשים
ניצן בן נתן:
 צריך למצוא לזה פתרון, אני מסכים, זה לא הפתרון
ניצן בן נתן:
 אני לא בורח מאחריות
אלון מרחב:
רק עוד משפט אחד שלא כל כך דובר בו, וזה הנושא של מסלולי ריצה
אלון מרחב:
 אין מסלולי ריצה, אני יודע שזה קצת יותר מסובך מבחינת הקצאות קרקע, אבל היום תלמידים בבתי הספר, אם הם צריכים לרוץ יותר משלוש מאות מטר הם מדלגים במדרגות הם מקפצים מעל האבנים, הם מסכנים את עצמם ולכן לא רצים, או שהמורה לספורט מתפלל שריצת החימום שהוא רוצה שיעשו 300 או 400 מטר תעבור בשלום
אלון מרחב:
      עכשיו אני יודע שמבחינת קרקעות יותר מסובך, אבל יש מקומות שיש בהם קרקעות
אלון מרחב:
 אצלנו יש קרקע, קרקע צמודה לבית הספר שלא קורה שם כלום, כנראה קרקע ששייכת לאגודה החקלאית
אלון מרחב:
 ובינתיים אפשר לעשות שם מסלול ספורט
מיקי לוי:
אמרת לי 25 שנה בית משפט
אלון מרחב:
נכון, הקרקע עומדת בשיממונה
מיקי לוי:
לכן בתוך השולחן שמנו נציג של רמ"י, מקווה שזה יהיה נציג בכיר שיכול לקבל החלטות, ואם לא - לפחות שיילך לממונים עליו ויחזור עם תשובה
אלון מרחב:
 זהו, תודה רבה
אלון מרחב:
 ולא נפגעתי
אלון מרחב:
 אגב, אני איש טכנולוגיה, כך שאם אתה רוצה קצת היצע בתחום הזה אני פה בשבילך
אלון מרחב:
 זה בסדר גמור
אלון מרחב:
 יש איסוף נתונים מאוד מאוד גדול וזה יכול לעזור לך
ניצן בן נתן:
מה שאני עושה עם טכנולוגיה בזמני הפרטי לעומת מה שהמדינה יודעת לעשות עם טכנולוגיה – יש פערים
מיקי לוי:
 מפעל הפיס שלום
מיקי לוי:
 משרד האוצר תתכוננו
מגי בכר:
אני מגי ממפעל הפיס
מגי בכר:
 אני אתייחס רק לשתי נקודות מתוך הדוח
מגי בכר:
 א' אנחנו שמחים על המחמאות ללמוד מאיתנו
מגי בכר:
 אנחנו כן מצליחים לעשות את הפיקוח והבקרה גם אחת לשנה, גם אחת לשלוש שנים
מגי בכר:
 שני דברים, אצטדיונים הם באמת זוללי קרקע
מגי בכר:
 אני ממליצה לכם לראות את האצטדיון באבו גוש שסיימנו לאחרונה
מגי בכר:
 יש בו גם שטחים סחירים והוא גם כן מוכן
מיקי לוי:
הלכתי לראות גם את האצטדיון וגם את מגרשי הטניס
מיקי לוי:
 הלכתי לראות כי זה יהודים וערבים וזה כל כך חשוב לגשר לעתיד
מגי בכר:
אז גם מההיבט הזה כמובן, וגם מההיבט של ההכנסות גם יש לו את השטחים הסחירים והוא גם מוכן לקבל הופעות
מגי בכר:
 זאת אומרת שהוא יכול לשמש הרבה יותר ימים בשנה מלבד למשחקים ואימונים
מגי בכר:
     דבר נוסף שאנחנו עושים ואני בטוחה שזה יהיה כלי לרשויות המקומיות יחד עם המשרדים האחרים בעיקר השיכון: אנחנו כותבים מדריך לעירוב שימושים
מגי בכר:
 אנחנו לא חוזרים על הדברים שנכתבו והכללים, אנחנו מביאים להם איזשהו כלי להגיע באמת למבנים, שגם הם יידעו כמה יעלה להם לבנות כמה יעלה לתחזק, כמה הם יכולים להכניס מתוך המבנים האלה, וגם לנצל כמובן את הקרקע בצורה הטובה ביותר
מגי בכר:
 זה יהיה חלק מהאישורים שלנו כדי לתת את ההרשאות, לראות שהם עברו את התהליך
מגי בכר:
 עשו איזושהי תוכנית אב עירונית או רובעית לראות שהם מבינים את התמונה כולה והם יודעים לקראת מה הם הולכים ומה ייצא להם מזה בסוף
מיקי לוי:
 נציג האוצר, אולי לפני שתתחיל אני אומר, הרי אתם יכולים להביא עוד כסף
מיקי לוי:
 אתם צריכים להביא, ומדובר בילדים שלנו
מיקי לוי:
 עזוב אותי מהדברים האחרים, הם ידאגו
מיקי לוי:
 אתם יכולים להביא כסף
מיקי לוי:
 הייתי אצלכם, אני יודע איפה זה
מיקי לוי:
 זה אחד הדברים היותר חשובים
מיקי לוי:
 תלך למנכ"ל משרד האוצר אחר כך או לראש אגף התקציבים, ותעדכן אותו בדיון הזה ותעדכן אותו גם מה אמרתי
מיקי לוי:
 אתם תביאו עוד כסף
מיקי לוי:
 אם לא אני מחכה לכם בוועדת הכספים
מיקי לוי:
      אתם יכולים להביא עוד כסף לנושאים מסוימים, מדובר בילדים של כולנו, מדובר בדור העתיד של מדינת ישראל, זה יותר חשוב
מיקי לוי:
 מה שעשתה הנבחרת הצעירה, זה קסום בעיניי
מיקי לוי:
 אבל מה שאני אומר עכשיו יותר חשוב, או לא פחות חשוב
מיקי לוי:
 בוא אני אגדיר את זה כך שמי, שעסק במלאכה ועשה שם עבודה יפה, לא ייפגע, זה לא פחות חשוב ממה שאני מבקש עכשיו
מיקי לוי:
 ואין לו מספיק כסף ממה שאני מבקש עכשיו
מיקי לוי:
 תלך לראש אגף, אני יודע, יש לו כאב ראש, הייתי אצלכם
מיקי לוי:
 אני מכיר את השורות
מיקי לוי:
 הייתי סגן שר האוצר וגם שמונה שנים כמעט בוועדת כספים
מיקי לוי:
 מכיר את השורות, מכיר הכול
מיקי לוי:
 תביאו עוד כסף לילדים
מיקי לוי:
 עכשיו תגיד מה שאתה רוצה, אבל אל תגיד אני לא יכול כי אתם יכולים ואני יודע את זה
יואב הכט:
יואב הכט, אגף התקציבים, משרד האוצר, שלום נעים מאוד
יואב הכט:
 דבר ראשון אני רוצה לברך על עצם קיום הישיבה היום ועל כתיבת הדוח שגם הובילה לכך, אני חושב שמבקר המדינה עשה פה עבודה מאוד מאוד משמעותית עבור הציבור, בזה שהוא שפך אור על התחום הזה, שהוא תחום חשוב, אולי התחום החשוב ביותר מבחינת הפעילות בעולם הספורט, זה התשתיות שאנחנו מאמנים בהם גם את הילדים, גם את הספורטאים ההישגיים
יואב הכט:
 כן, כולם
יואב הכט:
 כל הספורט בנוי על תשתית של התשתית הזאת
יואב הכט:
 היא תשתית של מתקני ספורט
יואב הכט:
      אני חושב שזה מאוד חשוב לקיים את השיח דווקא על הנושא הזה, ולראות איך אפשר להמשיך להציל את הפיתוח של מתקני הספורט קדימה
יואב הכט:
 למה אני אומר להמשיך להציל את הפיתוח הזה קדימה? - כי אני חושב שמשרד התרבות והספורט גם בכל השנים האחרונות וגם תחת השר הנוכחי או אולי אפילו בדגש על תחת השר הנוכחי, מקיים מדיניות ששמה דגש מאוד משמעותי על הרחבת התשתיות האלה ועל השיפור של האיכות שלהם, כמו גם על האחדה של הפעולות של כלל המשרדים וכלל הגופים שפועלים בתחום, למעט הסיפור של בתי הספר שאני אשמח לגעת בו בהמשך שלא נמצא תחת האחריות של המשרד אלא תחת אחריות של משרד החינוך
מיקי לוי:
תכף נשמע את משרד החינוך
יואב הכט:
אני אישית גם לא יודע להגיב על משרד החינוך, לא חלילה אמרתי שהם לא עושים, רק מדייק את דבריי
יואב הכט:
 כי אני, גם אישית, לא יודע להגיב על הסיפור של משרד החינוך
יואב הכט:
 אני לא חלילה אומר שהם לא עושים
יואב הכט:
 אני רק מדייק את דברי כי התייחסתי למדיניות המשרד, המשרד לא כולל ברשויות המקומיות
ניצן בן נתן:
רק במשפט, אנחנו כן מתקצבים אולמות ספורט בבתי ספר כשיש בקשות אולמות ספורט בבתי ספר
ניצן בן נתן:
 לא נכנס למספיק או לא, אני רק עוזר ליואב ואומר שגם אנחנו נותנים לזה תקצוב
ניצן בן נתן:
 כשמגיעה בקשה מהסוג הזה אני לא בודק אם זה לא- - -
מיקי לוי:
יואב, אני מבקש את סליחתך ואת רשותך להכניס משפט
מיקי לוי:
 בכובע הקודם-קודם שלי, אם הם לא עושים ספורט אני פוגש אותם במחלק הנוער
מיקי לוי:
 וכשאני פוגש אותם במחלק הנוער אני כבר רואה אותם מאחורי סורג ובריח
מיקי לוי:
 בעניין הזה אנחנו יכולים לעשות יותר כי אני מכיר את הצד השני של המטבע
מיקי לוי:
 לא רוצה להוסיף
יואב הכט:
אני חושב שהמדינה בהחלט עושה יותר
יואב הכט:
 אני חושב שגם הדוח מעלה את זה, ומצביע על זה שהמדינה עושה הרבה מאוד בתחום הזה ויותר ככל שעוברות השנים
יואב הכט:
 אני חושב שגם השר הרבה והצהיר פה מדיניות, שהרי הדוח מסתכם בשנת 2022 ולא בוחן מעבר לכך, הוא נכתב ונחתם בספטמבר 2022, ומאז קמה גם ממשלה חדשה, והשר הנוכחי יכול היה והייתה לו הזדמנות להביא את סדר היום שלו ואת סדר העדיפויות שלו בדיוני התקציב, וקצת לקחת תוספת ניכרת שיכולה להגביר מאוד את הפיתוח של התחום הזה
יואב הכט:
     אני חושב שמבחינת מסקנות נוספות שהיה לי, מאוד מאוד חשוב לקרוא ולבחון בדוח, הסיפור של הפערים שהוצגו כאן בין רשויות ממגזרים שונים או בעלי רקע סוציו אקונומי שונה, אני חושב שזה נושא קריטי, אני חושב שזה היה חשוב מאוד למשרד וגם לנו בתוכנית האחרונה של שנת 2022 עד שנת 2031 שאנחנו כרגע נמצאים בשנים הראשונות שלה, ואנחנו עוד לא רואים את ההשפעה שלה בשטח, בגלל שמטבעם של הדברים פרויקטי בינוי של תשתית לוקח להם זמן עד שהם קמים
יואב הכט:
     התוכנית הזאת היא לפי דעתי שיפור מאוד מאוד משמעותי, ששם דגש על הנושא של צמצום הפערים
יואב הכט:
 גם תוכנית החומש לחברה הערבית אפשרה את זה בין היתר, אבל גם עוד לפני כן, המנגנונים שקבועים בתוך התוכנית של המתקנים לשנים 2022-2031 מאפשרים לרשויות עם רקע יותר חלש לצמצם את הפער, בכך שהן מקבלות הזדמנויות יותר משמעותיות להשיג תקציבים בסכום יותר גבוה עבור כל פרויקט
יואב הכט:
 אני חושב שזה מקום שאנחנו צריכים לשים עליו דגש
יואב הכט:
      המטרה של תוכנית המתקנים היא לא רק לבנות יותר ברשויות שהן הכי ערוכות לכך, אלא לעזור לרשויות שכרגע לא ערוכות לכך, ואני חושב ששם הבעיה הכי גדולה, אני חושב גם על מה שחבר הכנסת סימון דוידסון סיפר על חורה והבריכה שם, בסוף יש רשויות בארץ מכל המגזרים, אבל בעיקר מרקעים חלשים שלפעמים צריך לקחת אותם - לא אנחנו כמובן - אלא משרד התרבות והספורט ויזמים נוספים, לקחת להם את היד ולהוביל אותם ולעזור להם וללוות אותם דרך המסלול הסבוך לפעמים של הגשת בקשה, וליווי הזכאות עד הסוף
יואב הכט:
 אני חושב שמשרד התרבות והספורט עושה מאמצים מאוד גדולים בשביל לעזור לרשויות האלה
יואב הכט:
 אני חושב שזה גם עלה בתור נושא הקצאה נפרד שהמשרד ממש יקצה לכך משאבים
יואב הכט:
     בהקשר הזה, לא כל המשאבים זה כסף, אלא גם זמן של אנשים שיושבים כאן מטעם המשרד מוקצה לטובת נושא של סיוע לרשויות שהיסטורית יש להם קשיים בהגשת בקשות או במימוש הבקשות
יואב הכט:
 גם אחרי שהן אושרו
יואב הכט:
 אני חושב שזה המקום שבו אנחנו הכי הכי צריכים להתמקד כדי לשפר, כמו שהשר אמר את אחוזי המימוש
יואב הכט:
 בסוף הסכומים האלה אם יהיה סכום יותר גדול על הנייר וזה לא יביא ליותר ביצוע, לא יצא מכך שום דבר
יואב הכט:
 וכשיש ביצוע יותר גדול, הסכומים גדלים בהתאם
מתתיהו שטיינר:
הדבר העיקרי שהוא אמר ובלעדיו לא יקרה כלום
מתתיהו שטיינר:
 אנחנו נמשיך ונדבר על זה ונמשיך לדבר - בלי מה שהוא אמר בסוף לא יקרה כלום
מיקי לוי:
לא, תראה מה שעשינו, הם יהיו גם כן מסביב לשולחן העגול
מיקי לוי:
 וגם שמעת את ההקדמה שלי לראש אגף התקציבים
מיקי לוי:
 שמעת, אני לא יורד מהנושא
מיקי לוי:
 אתה תשמע את הסיכום שלי בסיום
ניצן בן נתן:
במשפט: הקצינו תקציב לליווי רשויות להקמה ושיפור מתקנים
ניצן בן נתן:
 יש לנו מיזם משותף עם קרן רש"י בנושא הזה, הוא אמור להתחיל לנוע של כשנפרסם קולות קוראים
ניצן בן נתן:
 יואב צודק, זה חלק מעקרונות התוכנית שהכנסנו בתוכנית האחרונה
מיקי לוי:
 משרד החינוך
פארס טויל:
שלום לכולם, פארס טויל סמנכ"ל הפיתוח במשרד החינוך
פארס טויל:
 כמובן אני מצטרף לכל הברכות על החשיבות של הדיון וגם לדוח הביקורת, ואני אגיד, יושב ראש הוועדה שההצעה שלך אני חושב שהיא אם נצא מפה עם שולחן עגול שנשים לו יעד, עוד שנה שם, איזה שהן המלצות, או זה שהם תכנית עבודה לבניית התשתיות - - -
מיקי לוי:
הבקשה היא רק לתכלל את כל אלה שעושים, שמעתי והתרשמתי 'הוא לא עשה כך', 'הוא כך'
מיקי לוי:
 אני לא איש מקצוע אבל אני יודע לנהל
פארס טויל:
אני אגיד שאנחנו כמשרד החינוך, גם סוגיית הספורט היא מאוד חשובה, ובפרוגרמות של כל מוסדות החינוך
פארס טויל:
 אני אגיד, אנחנו כמשרד בונים מאות מוסדות חינוך כל שנה
פארס טויל:
 אנחנו משקיעים הרבה תקציבים עם הרשויות המקומיות ועשרות בתי ספר וגנים, אבל בוא נגיד בתי ספר נפתחים כל שנה חדשים בכל רחבי הארץ לכל האוכלוסיות חזקות וחלשות, וסוגיית מגרשי הספורט נמצאת שם
פארס טויל:
 אנחנו לוקחים את זה בחשבון בקרקע, לוקחים את זה בחשבון בעירוב שימושים, יש לנו לא מעט פרויקטים ואנחנו נכנסים לזה מאוד חזק
פארס טויל:
 אנחנו לוקחים את זה בפרוגרמות, אבל חסר לנו שם משהו
פארס טויל:
 כמה שמנסים ככה לחשוב בסוף זה גם תקציבים, ולא יכול להיות שאנחנו נבנה – היום הבית הספר צריך לנצל את המשאב הזה
פארס טויל:
 הבית ספר הוא שכונתי
פארס טויל:
 אנחנו בונים כאילו בתי ספר, אם אני אסתכל בבתי ספר יסודיים הם פר שכונה בכל שכונה
פארס טויל:
 היום יש בית ספר שיש לו את השטח שלו, השטח שלו שמכיל את המבנה של בית הספר, אבל הוא מכיל עוד לא מעט דברים, חלקם מגרשי ספורט, חלקם שטחים פתוחים שהם משרתים את הילד במהלך היום
פארס טויל:
 אנחנו עושים הכל באדריכלות ובתשתיות שלו בהתחלה כדי שכל הסביבה של בית הספר תהיה פתוחה אחר הצהריים לשכונה
פארס טויל:
 אם אנחנו נשקיע בשטח הזה את כל תשתיות הספורט למיניהם זה מבחינתי הישג גדול
מאיר אליהו:
פארס סליחה, אתם בונים מגרשים, בונים בתי ספר ללא אולמות ספורט
מאיר אליהו:
 זה מה שאתם עושים, אולמות ספורט ובסוף אנחנו בנקודה הכי חשובה משאירים תלמידים ללא אולמות ספורט
פארס טויל:
אנחנו משאירים כל הזמן שטח אם זה בבנייה לגובה, ואם זה ליד ביה"ס לאולמות ספורט וזה רק עניין תקציבי
פארס טויל:
 יש כאילו בפרוגרמה בהכנה שלה בתשתיות, בתוכניות האולם ספורט נמצא שם
סימון דוידסון:
איפה נמצא, בדמיון? בפנטזיה?
מיקי לוי:
מה שהוא אומר זה שבתוך התוכנית הוא נמצא, אין מימוש
סימון דוידסון:
פארס אני רוצה להגיד לך משהו
סימון דוידסון:
 אתה בן אדם מקסים ונחמד, הכל טוב ויפה
סימון דוידסון:
 אבל כשאנחנו מקבלים דוח שבו ל-66 אחוזים מבתי הספר במדינת ישראל אין אולם - זה לא דגל אדום: זה כבר שלושה דגלים אדומים
סימון דוידסון:
 לכן אני מציע למשרד החינוך, אני אומר לך על זה - אני לא אעזוב את זה, זה בדמי
סימון דוידסון:
 לא ייתכן שילד במדינת ישראל בשנת 2023 ב-35 מעלות חום יצטרך ב-12:00 בצהריים לצאת החוצה ולשחק או להתאמן או לעשות איזושהי פעילות ספורטיבית
סימון דוידסון:
 זה לא הגיוני
סימון דוידסון:
 וזה שבדמיון יש בפרוגרמה – לך אחרי זה לראש הרשות שהוא יתחיל לריב עם מפעל הפיס ולריב עם זה ולהביא כסף
סימון דוידסון:
 66 אחוזים מבתי הספר אין אולם, נקודה
סימון דוידסון:
 פארס תן לי לסיים, אתה צריך לבוא לפה ולהגיד מה אנחנו משרד החינוך עושים כדי שהנתונים האלה ישתנו ולא לספר שיש פרוגרמות ופנטזיות כי המצב רע
פארס טויל:
קודם כל זה ענין של תקציב, ישבנו על זה - - -
קריאה:
כבר שנים מספרים את אותם סיפורים
פארס טויל:
זה לא אותם סיפורים - - -
קריאה:
היום, ב-2023, בתי ספר נבנים ללא אולמות ספורט
קריאה:
 זו עובדה
מיקי לוי:
חברים תראו, קטונתי
מיקי לוי:
 אני לא מסוגל לפתור את זה
מיקי לוי:
 אבל, אני חושב עוד הפעם - - -
רות דיין מדר:
כבר היה שולחן עם ליברמן כשהיה שר אוצר, והתקבלה החלטה שהולכים לתוכנית רב שנתית, בטח האוצר מכיר את זה
רות דיין מדר:
 ישבו שם גם רמ"י, גם משרד החינוך, גם האוצר כמובן, גם מפעל הפיס
מיקי לוי:
אני לא מכיר את זה
מיקי לוי:
 אם יש החלטת ממשלה או החלטת משרד האוצר ע"י שר קודם – נא להעביר את זה לחבר הכנסת דוידסון
מיקי לוי:
 זה מופיע גם בדוח מבקר
מיקי לוי:
 אתם תדרשו בשולחן עגול הזה מנציג האוצר לממש את זה, זה הכל
מיקי לוי:
 הוא יראה לך איפה הם יכולים לקבל עוד החלטה
מיקי לוי:
 הנה האוצר עם שר האוצר בכבודו ובעצמו, בבקשה
אלון מרחב:
לא שר האוצר, רפרנט באגף תקציבים
אלון מרחב:
 רק אני אשמח לחדד לו את דברי שר האוצר, זה הכל כתוב בדוח
אלון מרחב:
 לא מדובר בהחלטת ממשלה, מדובר באיזושהי ישיבה שהתקיימה בין השרים שבה ניסו לאתר את הדברים שמגבילים את המימוש של הכסף הקיים, היה שם שיח עם כל המשרדים הרלוונטיים
אלון מרחב:
 איך עוזרים לביצוע יותר גבוה, וזה אחד התולדות של זה - זה מה שהזכרתי קודם לגבי ליווי הרשויות
אלון מרחב:
     והדבר השני שהיה שם שיח לגביו זה הסיפור של התקינה
אלון מרחב:
 להעמיד את הדברים על דיוקם חשוב להבהיר, אני חושב שגם מתייחסים לזה בדוח, יש שם סיפור לגבי משרדים, שלפעמים מקצים תקציבים לבינוי מתקנים, כמו שגם נאמר פה שהם לא לפי התקינה של משרד התרבות והספורט או של מכון התקנים, ובסופו של דבר מדובר בהוצאה שהיה עדיף להוציא אותה אחרת, ואולי זה היה מייקר את זה בטיפה אולי היה צריך לבנות מתקן אחד פחות, אבל המתקנים שהיו כן קמים, היו יותר תקינים
מיקי לוי:
אני חושב שכולם יסכימו פה שאם יהיה אולם ספורט שכונתי אפשר יהיה להפוך את כל הבית הספר החרב הזה למין מתנ"ס, שהילדים יוכלו לבוא אליו אחר הצוהריים, ולא להסתובב על הברזלים או ללכת לגנוב מהמכולת, או להוריד סמל של מכונית או אני לא יודע איפה
מיקי לוי:
 צריך לחשוב מחוץ לקופסה, אין ברירה
ענת ברקו:
היום הילדים כבר לא יוצאים החוצה
ענת ברקו:
 נשארים בבית
ענת ברקו:
 אז כדי שזה יקרה המתקנים בסוף צריך להיות פתוחים, כי אם הם סגורים אז תעשה מה שתעשה, תבנה ותבנה
ענת ברקו:
 בסוף, אם בסוף השער סגור, ויש מנעול על המתקן ואומרים 'בתיאום עם האחראי בלבד' - מי זה האחראי הזה? אם לא כתוב שעות פתיחה מה יעשו? או שמגיעים לפעמים ילדים ומטפסים על גדרות בשביל להיכנס לבית הספר ואז מגיע הפיקוח ומוציא אותם החוצה
ענת ברקו:
 אז אם לא יהיה ברור בכל רשות מקומית איפה אפשר לשחק, מתי פתוח, שימו שלט שהילד יוכל לקרוא
ענת ברקו:
 זה לא קיים
מיקי לוי:
אני מניח שהשלטון המקומי יהיה שותף גם כן, נכון ניצן?
ניצן בן נתן:
בוודאי
מיקי לוי:
תראו, אני משתדל בדרך כלל שכשאנשים באים מרחוק, לתת להם לדבר
מיקי לוי:
 אז מי רוצה לדבר? בבקשה, מי שלא דיבר
מאיר אליהו:
  אם אפשר הצעת ייעול, קצר וקולע, בינתיים עד שתיפתר בעיית אולמות הספורט אני מציע ללכת לקירוי, כל מגרשי הספורט בבתי הספר
מיקי לוי:
זה לא יקרה
מאיר אליהו:
אפשר לעשות מחר בבוקר
מאיר אליהו:
 הלוואי
מאיר אליהו:
 חברות סולאריות, לדוגמה יש פוטו וולטאי בכפר סבא, ועושים את זה גם בלוד, לא עולה כסף לרשות המקומית
מיקי לוי:
אני לא חושב שזה החלטה ברמה שלו עם כל הכבוד
פארס טויל:
אבל זה יושב על שולחן העבודה ודנים בזה
מיקי לוי:
הנה, זה על השולחן והם דנים
מיקי לוי:
 כדי שלא נחכה משנה לשנה ונגלה שלא עשו - אם תתכנסו ארבע פעמים בשנה מינימום, ארבע, כל רבעון, נוכל לבנות את זה
מאיר פרוש:
מאיר ברוך, משרד העבודה, מנהל הבטיחות
מאיר פרוש:
 פריט רישוי 77ד' – זה מתקני ספורט של 500 מקומות ישיבה ומעלה
מאיר פרוש:
 ישנם 226 מתקני ספורט כאלה
מאיר פרוש:
 לענייננו, כאן שמעתי שמתקני ספורט לא עונים על כללי הבטיחות, וזה נכון
מאיר פרוש:
 מתקני הספורט שהתקבלו לידנו לפני עשור – רובם ככולם לא עמדו, גם הגדולים שלהם בלומפילד וטדי ושאר הגדולים שהיו
מאיר פרוש:
      היום כולם כמובן, כל מי שקיבל את איור משרדנו עומד בכללי הבטיחות
מאיר פרוש:
 זאת אומרת ילד יכול להיכנס אל המתקן ויכול לצאת ממנו בבטיחות
מאיר פרוש:
 יש גם פוטנציאל חס וחלילה של אסון מירון שתיים ברמה השבועית כי אנחנו מארחים כחצי מיליון איש בכל שבוע במתקני הספורט במדינת ישראל
מאיר פרוש:
 לצערי הרב אני חייב לציין שמה שנאמר כאן נכון מתקני הספורט שנמצאים לא באחריותנו, כן, שונים מפריט רישוי 77יא' מתחת ל-500 מקומות ישיבה
מאיר פרוש:
 מצבם מזעזע
מאיר פרוש:
 אני מקבל כל הזמן
מאיר פרוש:
 מאחר והם לא באמת האנשים ששולחים לי את התמונות האלה, ופונים אלינו
מאיר פרוש:
 וניצן, אנחנו עובדים עם ניצן, הרבה מאוד שנים ביחד
מאיר פרוש:
 הם שולחים תמונות מזעזעות ולצערי הרב זה מהמגזר, זה מהפריפריה
מאיר פרוש:
 מקומות שאני לא הייתי שולח את הבן שלי לשחק שם, ואתה מיקי לא היית שולח את הנכד שלך לשחק שם, ואני שואל את עצמי, האם בגלל שקוראים לו מוחמד – סליחה שאני אומר את זה ככה – או נחמן, האם הוא ראוי פחות מאשר הילד שלי? למתקן שהוא יוכל לשחק בו בבטחה ולצאת ממנו בבטחה
מאיר פרוש:
     זה לא ייאמן, זה לא ייאמן
מאיר פרוש:
 לפעמים אני אומר לעצמי, המתקנים האלה הם לא מתקני ספורט הם מתקני מכשולים, זה נינג'ה
סימון דוידסון:
ואיפה ההורים עומדים, שאין להם איפה לשבת, אפילו על הגדרות, כמו קופים
מאיר פרוש:
אמת, אמת
מאיר פרוש:
 אנחנו בתחילת דרכנו הסרנו את כל התלתליות והגדרות שיתייחסו אל השחקנים ואל ההורים ואל הצופים כאל – סליחה שאני אומר – כאל גן החיות התנ"כי בירושלים
מאיר פרוש:
 היום אתה יכול לראות שאתה מתייחס אל האנשים כאנשים
מאיר פרוש:
 ולא כאל מישהו שאתה צריך להתייחס אליו מעבר לגדר בריח
מאיר פרוש:
 ההתנהגות היא אחרת
מאיר פרוש:
 226 מתקני ספורט שעומדים על כל כללי הבטיחות, על קוצו של יוד עוד לפני שמקבלים את האישור שלנו
מאיר פרוש:
 אני רוצה להגיד שזה אפשרי ואנחנו שני אנשים במדינת ישראל
מאיר פרוש:
 בקושי שני אנשים
מיקי לוי:
 עוד מישהו? גברתי כבר קיבלת רשות דיבור
טובה בוריה:
רק לומר שלא ישכחו את המגזר החרדי
טובה בוריה:
 הנשים החרדיות בבני ברק, מודיעין עילית וביתר עילית
סימון דוידסון:
אני רק רוצה להגיד לך שאני בתהליך עם השר מרגי יחד עם מיקי חייט, מכירה את מיקי חייט? אני מקדם אותו בנושא של טיפול בנוער בסיכון בחברה החרדית ועושים פרויקט גדול, אני מקווה שזה ייצא לפועל בקרוב, הוא אפילו מגיע לפה ב-4 ליולי
סימון דוידסון:
 אני מזמין את כולם, יש יום ספורט בכנסת כל הכנסת תלבש ספורט, ועדות ודיון על נשים בספורט
סימון דוידסון:
 באודיטוריום - מדברים רק על ספורט בכל נושא ועניין
מיקי לוי:
תודה רבה, אני חושב שכולם קיבלו את רשות הדיבור
מיקי לוי:
 זה תם ולא נשלם